stanford-oval/wikipedia huggingface dataset:
Kommunismi
Kommunismin suuntaukset > Maolaisuus

Maolaisuus on Kiinan kansantasavallan perustajan, Mao Zedongin luoma marxismi-leninismin suuntaus. Maolainen liike sai kansainvälistä suosiota 1960-luvun alussa, kun Mao katkaisi välit Neuvostoliittoon. Vuonna 1976 Maon kuoltua Kiinan kommunistinen puolue alkoi toteuttamaan taloudellisia reformeja Deng Xiaopingin johdolla, ja maolaisuus jäi sivuun. Nykyään osa maolaisista on avoimesti Kiinaa tukevia,lähde? kun taas osa syyttää Kiinaa revisionismista ja kapitalismista.
Kommunismin suuntaukset > Anarkokommunismi

Anarkokommunismia (tai useimmiten vain anarkismia) voidaan pitää yhtenä sosialismin haarana. Anarkismia voidaan kutsua myös valtiottomaksi sosialismiksi. Siinä missä Marxin teorian mukaan työväki ottaa valtion hallintaan ja tuotantovälineet siirretään valtion omistukseen, anarkistisen teorian mukaan valtio hävitetään ja tuotantovälineet siirretään työväen yhteisomistukseen. Varsinkin anarkosyndikalismissa ammattiliitoilla on suuri rooli ja yleislakkoa pidetään yhtenä työkaluna anarkistiselle vallankumoukselle.
Kirjallisuutta

Marx, Karl & Engels, Friedrich: Kommunistinen manifesti.  ((Manifest der kommunistischen Partei, 1848.) Johdanto: Eric Hobsbawm. Johdanto englanninkielisestä teoksesta The communist manifesto: A modern edition, 1998)  Suomentanut Juha Koivisto, Markku Mäki ja Timo Uusitupa.. Tampere:  Vastapaino, 1998.  ISBN 951-768-016-3
Marx, Karl & Engels, Friedrich: Kommunistinen manifesti. Valitut teokset (6 osaa), 2. osa, s. 319–371.  Moskova:  Edistys, 1978 (alkuteos 1848).  Teoksen verkkoversio.
Aiheesta muualla

Lisää luettavaa aiheesta Kommunismi on Wikiaineistossa
Kuvia tai muita tiedostoja aiheesta Kommunismi Wikimedia Commonsissa
Sitaatteja aiheesta Kommunismi Wikisitaateissa
Päätöslauselma eurooppalaisesta tietoisuudesta ja totalitarismista. Euroopan parlamentti 2.4.2009.
Kommunismista Ylen Elävässä arkistossa (Arkistoitu – Internet Archive).
Encyclopedia Marxism. Marxilaisuuden käsitteisiin keskittynyt verkkotietosanakirja. (englanniksi)
Global Museum on Communism (Arkistoitu – Internet Archive)
| n k Poliittinen kirjo |
| --- | --- |
 Äärioikeisto  Laitaoikeisto  Oikeisto  Keskusta-oikeisto  Poliittinen keskusta  Keskusta-vasemmisto  Vasemmisto  Laitavasemmisto  Äärivasemmisto 
Poliittinen sijoittuminen  Radikaali oikeisto  Uusoikeisto  Radikaali keskusta  Kolmas tie  Uusvasemmisto  Radikaali vasemmisto 
Ideologiat  Kansallissosialismi  Fasismi  Nationalismi  Radikalismi  Konservatismi  Kristillisdemokratia  Liberalismi  Sosiaaliliberalismi  Sosiaalidemokratia  Sosialismi  Anarkismi  Syndikalismi  Marxismi  Kommunismi 
Arvot  Libertarismi  Individualismi  Antiautoritarismi  Familismi  Kommunitarismi  Kollektivismi  Valtiojohtoisuus  Autoritarismi  Totalitarismi 
Tyylit  Populismi  Agrarismi  Taantumuksellisuus  Establishment  Korporativismi  Identiteettipolitiikka  Vallankumous 
Mallit  Hevosenkenkäteoria  Vasemmisto–oikeisto-ulottuvuus  Nolanin kartta  Overtonin ikkuna  Triangulaatio 
Maailman valtiot, joissa tällä hetkellä on kommunistisen puolueen yksinvalta.
Škoda

| Škoda Transportation a> s. |
| --- | --- |

Yritysmuoto:  Osakeyhtiö
Perustettu:  1859
Toimitusjohtaja:  Tomáš Krskov
Kotipaikka:  Plzeň
Toimiala:  joukkoliikennevälineet
Tuotteet:  sähköjunat, johdinautot sekä niiden komponentit
Liikevaihto:  18 571 000 000 CZK (2009)
Liikevoitto:  2 161 000 000 CZK (2007)
Henkilöstö:  yli 4 000
Tytäryhtiöt:  Škoda Transtech   Škoda Electric a.s. Škoda Vagonka, a.s. Pars nova a.s. Movo spol s.r.o. VÚKV a.s. Poll, s.r.o. Sibelektroprivod Ganz-Skoda Electric Zrt.
Kotisivu:  http://www.skoda.cz/en/
Infobox OKVirheellinen NIMI-arvo: 
Škoda Transportation a.s. on tšekkiläinen joukkoliikennevälineiden ja niiden komponenttien valmistamiseen erikoistunut konepajakonserni. Yritys työllistää yli 4 000 henkilöä, ja sen liikevaihto on yli 18 miljardia korunaa (2009). Konsernin kotipaikka on Plzeňissä. ja siihen kuuluu kahdeksan tytäryhtiötä. Tšekin lisäksi sillä on toimintoja Venäjällä ja Unkarissa.
Vuonna 2015 Škoda osti Transtechin.
Yritys on perustettu vuonna 1859, ja historiansa aikana se on valmistanut myös aseita, höyryvetureita, lentokoneita ja autoja.
Tuotteet > Raideliikenne > Sähkökäyttöiset mallit

Yleissähköveturi 109 E:stä on kaksi muunnelmaa, joiden huippunopeudet ovat 160 ja 200 km/h. Moottorijunamallistoon kuuluu kaksikerroksiset tyypit 471, 575, 671 ja 675. Mallit on suunnattu paikallisliikennekäyttöön. Yritys on esitellyt myös täysin uuden yksikerroksisen, matalalla lattialla varustetun mallin. Matalalattiatyyppisistä raitiovaunuista 16 T on yhteen suuntaan ja 19 T on kumpaankin suuntaan kulkeva. Mallistoon kuuluvat myös kolmiosaiset erikoissovellukset ForCity Prague ja ForCity Riga. Tuotevalikoimassa olevia metrovaunuja on myyty Kiovaan, Kazaniin sekä Pietariin.
Tuotteet > Raideliikenne > Dieselkäyttöiset mallit

Dieseltoiminen, VR:n toimeksiannosta kehitetty Dm12 on suunniteltu paikallisliikenteeseen erityisesti kylmiin olosuhteisiin. 814-914 ja 814-014 -814 ovat osittain matalalattiaisia; ensimmäinen koostuu kahdesta ja toinen kolmesta vaunusta. Škoda on valmistanut Slovakian valtion rautateille lähiliikenteeseen tarkoitettua kaksikerroksista tyyppiä 951, johon kuuluu myös vaunumalli 051.
Tuotteet > Raideliikenne > Perusparannukset

Škoda on tehnyt perusparannettua 71 Em -tavaraveturimallia ja uudistaa Prahan metrovaunuja. Vuosina 2006–2010 Škoda perusparansi 30 954-mallista postijunaa. Uudistuksen yhteydessä niihin asetettiin kauko-ohjaus. Perusparannuspaketteja myydään myös vanhoihin Tatra T3-, -K2- -K3R-NT- ja -T6A5-mallisiin raitiovaunuihin sekä eräisiin sähköveturisovelluksiin.
Tuotteet > Johdinautot

Yritys valmistaa johdinautomalleja Škoda 24Tr, Škoda 27Tr ja Škoda 30Tr, joista ensimmäinen ja viimeinen ovat pituudeltaan 12 metriä ja keskimmäinen 18 metriä. Kaikki mallit ovat matalalattiaisia. Vanhemmat mallit, kuten Škoda 9Tr (1961-1983) ja Škoda 14Tr (1980-2004), menestyivät hyvin.
Tuotteet > Komponentit

Škoda valmistaa sähkömoottoreita raitiovaunuihin, metroihin, sähkövetureihin, johdinautoihin ja kaivostyökoneisiin. Tuotteisiin kuuluu myös johdinautojen ja raideliikennevälineiden ohjausjärjestelmät.
Tytäryritykset

| Tytäryritys | Toimiala | Sijainti |
| --- | --- | --- |
| Škoda Electric a.s. | komponentit, johdinautot | Plzeň,  Tšekki |
| Škoda Vagonka, a.s. | moottorijunat | Ostrava,  Tšekki |
| Pars nova a.s. | perusparannukset | Šumperk,  Tšekki |
| Movo spol s r.o. | huolto, perusparannukset | Plzeň,  Tšekki |
| VÚKV a.s. | testaus | Praha,  Tšekki |
| Poll, s.r.o. | komponentit | Praha,  Tšekki |
| Sibelektroprivod | komponentit | Novosibirsk,  Venäjä |
| Ganz-Skoda Electric Zrt. | komponentit, johdinautot | Budapest,  Unkari |
Historia > Perustaminen

Vuonna 1859 kreivi Waldstein-Wartenberg perusti tytäryrityksen valimo- ja konepajayritystään varten. Vuonna 1866 yrityksen henkilöstö käsitti jo yli 100 työntekijää, ja yritystä johtamaan nimitettiin Emil Škoda. Škoda osti tehtaan vuonna 1869 ja alkoi pian laajentaa sitä. 1880-luvulla avattiin nykyaikainen valimo, jossa pystyttiin tuottamaan jopa kymmenien tonnien kokoisia kappaleita. Yrityksen tärkeimpiä tuotteita olivat laivanrakennukseen käytetyt suuret valetut ja taotut kappaleet sekä sokerinjalostuslaitteistot.
Historia > Aseteollisuus

Yrityksestä muodostettiin osakeyhtiö vuonna 1899, ja siitä kasvoi pian Itävalta-Unkarin suurin asetehdas, joka valmisti tykkejä ja niiden ammuksia jalkaväen ja merivoimien käyttöön. Škoda teki myös merkittäviä vientikauppoja; se valmisti muun muassa Niagaran vesivoimalaitoksen putkistojärjestelmän, Suezin kanavan sulkuportit, useita sokeritehdaslaitteistoja Turkkiin ja panimoita ympäri Eurooppaa. Tykkejä myytiin Kaukoitään sekä Etelä-Amerikkaan.
Historia > Ensimmäinen maailmansota

Ensimmäisen maailmansodan aikana yritykseen investoitiin voimakkaasti. Tuolloin Škoda-konserniin kuului useita asetehtaita nykyisen Tšekin alueella ja sen ulkopuolella. Vuonna 1917 yrityksessä työskenteli jo yli 35 000 henkilöä.
Historia > Monialayritykseksi

Tšekkoslovakian itsenäistyttyä vuonna 1918 Škoda muuttui asetehtaasta monialayritykseksi. Perinteisten teollisuusalojen lisäksi yritys alkoi valmistaa höyryvetureita. Vuonna 1923 siivekäs nuoli rekisteröitiin yrityksen tavaramerkiksi. 1930-luvulla vallinneen poliittisen tilanteen seurauksena aseiden valmistuksen osuus alkoi jälleen kasvaa.
Historia > Kansallistaminen ja uudelleenjärjestelyt

Toisen maailmansodan aikana yritys kärsi merkittäviä vahinkoja; 70 prosenttia Škodan tuotantotiloista tuhoutui ilmapommitusten seurauksena. Vuonna 1945 yritys kansallistettiin ja pilkottiin; Mladá Boleslavin autotehtaat, Prahassa ollut lentokonetehdas, Slovakiassa sijainneet tehtaat sekä elintarvikkeiden jalostuslaitteistoja valmistaneet tehtaat irrotettiin emoyrityksestä. Ydintoimialoiksi muodostuivat raskas konepajateollisuus, tuotantovälineet, joukkoliikennevälineet sekä energiantuotantovälineet. Sosialistiset maat muodostivat merkittävimmän osan vientikohteista.
Historia > Yksityistäminen

Vuonna 1989 tapahtuneen sosialistisen järjestelmänmuutoksen jälkeen Škoda muutettiin valtionyrityksestä yksityiseksi osakeyhtiöksi. Markkinoita alettiin hakea SEV-maiden ulkopuolelta, ja tuotannossa päätettiin keskittyä raideliikennevälineiden valmistukseen ja kunnostukseen, jota pidettiin yrityksen vahvimpana ydintoimialana.
Aiheesta muualla

Kuvia tai muita tiedostoja aiheesta Škoda Wikimedia Commonsissa
Škoda 15 T -raitiovaunu.
Škoda 24Tr -johdinauto Riiassa, Latviassa.
Kuva Škoda-tehtaalta vuonna 1869.
Itävalta-Unkarin laivaston SMS Viribus Unitiksen tykkitornien valmistusta Škodan tehtaalla Plzeňissä noin vuonna 1909.
Škoda 706 RO -linja-auto Brnossa.
Korg (sarjakuvahahmo)

| Korg |
| --- | --- |
Luoja(t):  Greg Pak ja Carlo Pagulayan
Kustantamo:  Marvel Comics
Ensiesiintyminen:  The Incredible Hulk Vol. 2 #93 (toukokuu 2006)
Henkilötiedot
Oikea nimi:  Korg
Ryhmäsidokset:  Warbound
Voimat:  Silikonimainen keho, joka takaa yli-inhimilliset voimat ja kestävyyden.
Korg on fiktiivinen hahmon Marvel-kustantamon sarjakuvissa, joka esiintyi ensi kerran The Incredible Hulk -lehden toisen sarjan numerossa #93, joka oli osa Planet Hulk -tarinaa. Hahmon loivat Greg Pak ja Carlo Pagulayan.
Fiktiivinen historia

Korgin edustama kronanien rotu nähtiin ensimmäisen kerran Journey into Mystery -lehden numerossa. Thorin kukistettua kronanit näiden hyökättyä Maahan
Korg joutui Punaisen Kuninkaan gladiaattoriorjaksi Sakaar-planeetalle. Hulk karkotettiin Sakaariin, Korgista tuli Hulkin liittolainen viiden muun orjan kanssa. Mutta heidän pahaksi onnekseen, Hulkin ja Korgin joukkue joutui vastentahtoisesti tappamaan Korgin veljen Margusin. Kun Hopeasurffari tuhosi heidän tottelevaisuuslevynsä, Korg oli välittömästi mukana kapinassa Punaista Kuningasta vastaan. He vapauttivat Hopeasurffarin orjuudesta ja kukistivat Punaisen Kuninkaan.
Korg pysyi Hulkin liittolaisena senkin jälkeen, kun alus, jolla Hulk saapui Sakaariin, räjähti ja tappoi Hulkin vaimon Caieran. Hiroim halusi jäädä Sakaariin kuolemaan menetettyään toivonsa, mutta Korg suostutteli hänet tulemaan mukaan Maahan. Yhdessä Hulkin ryhmä voitti Ihmemiehen, mutta saatuaan selville Miekin olevan vastuussa Sakaarilla tapahtuneesta räjähdyksestä, Korg ja muut eloonjääneet antautuvat YPKVV:n pidätettäviksi vain paetakseen kun Hulkin aiheuttamat tuhot alkaessa johtaa koko Manhattanin tuhoutumiseen. Korg, Hiroim ja Möykky etsivät saaren tuhon ja sen jälkeen vetäytyivät viemäreihin.
Muissa medioissa > Elokuvat

Korg esiintyy animaatioelokuvassa Planet Hulk ääninäyttelijänään Kevin Michael Richardson.
Korg esiintyy Marvel Cinematic Universessa, Taika Waititin näytellessä hahmoa ääni- ja liikkeenkaappausroolina. Korg on luonteeltaan hyväntahtoinen ja sanoo kaiken mitä mieleen tulee.
Elokuvassa Thor: Ragnarök (2017) Korg on Thorin, Hulkin, Miekin ja monien muiden tavoin pakotettuna Sakaaria hallitsevan Suurmestarin gladiaattoriorjaksi. Hän ja monet muut orjat pakenevat Sakaarista Lokin mukana ja he seuraavat Thoria, Hulkia ja Valkyyriaa Asgardiin auttamaan näitä Asgardin evakuoinnissa ja Helan pysäyttämisessä.
Korg nähdään myös vuonna 2019 elokuvassa Avengers: Endgame, jossa paljastuu hän oli Infinity Warin tapahtumien aikana ollut niiden asgardilaisten ja Sakaarin entisten orjien joukossa, jotka olivat evakuoituneet ennen Thanoksen hyökkäystä. Viisi vuotta myöhemmin Korg ja Miek olivat asettuneet asumaan Norjaan perustettuun Uuteen Asgardiin. Kaksikko oli pukeutunut Maan asukkaiden vaatteisiin ja vietti aikaansa pelaten Fortnitea. He osallistuivat elokuvan lopussa Kostajien, Galaksin Vartijoiden, asgardilaisten, velhojen, wakandalaisten ja Ravagereiden ohella taisteluun vaihtoehtoisesta menneisyydestä tulluta Thanosta ja tämän joukkoja vastaan.
Elokuvassa Thor: Love and Thunder (2022), Gorrin, Jumalten teurastajan hyökättyä Uuteen Asgardiin, Korg lähtee Thorin, Jane Fosterin ja Valkyyrian mukaan Kaikkivoipien kaupunkiin varoittamaan muita jumalina palvottuja olentoja. He ajautuvat kuitenkin taisteluun Zeuksen kanssa, jossa Korg menettää kaiken muun vartalostaan, paitsi päänsä. Vasta jonkin aikaa sen jälkeen, kun Thor ja Foster olivat voittaneet Gorrin, Korgin keho oli kasvanut entiselleen ja hän oli rakastunut toiseen kronaniin nimeltä Dwayne. Yhdessä hän ja Dwayne loivat laava-altaan avulla itselleen lapsen.
Korgia näytelleet

| Vuodet | Näyttelijät | Sarjat | Elokuvat |
| --- | --- | --- | --- |
| 2010 | Kevin Michael Richardson |  | Planet Hulk |
| 2011 | Dave Wittenberg | The Super Hero Squad Show |  |
| 2014 | Jonathan Adams | Hulk ja M.Ä.I.S.K.:n agentit  |  |
| 2017 2019 2021–2024 | Taika Waititi | What If...? | Thor: Ragnarök Avengers: Endgame Thor: Love and Thunder |
Aiheesta muualla

Marvel-kustantamon kotisivujen osuus Korgista (englanniksi)
The Witcher – Noituri

| The Witcher – Noituri> The Witcher |
| --- | --- |

Tyyli:  fantasia, draama
Luoja(t):  Lauren Schmidt Hissrich
Pääosissa:   Henry Cavill  Freya Allan  Anya Cholatra  Joey Batey  MyAnna Buring  Royce Pierreson  Mimi Ndiweni 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  20. joulukuuta 2019 –
Tuotantokausia:  3
Jaksoja:  24
Vastaava(t) tuottaja(t):   Sean Daniel  Jason Brown  Tomasz Bagiński  Jarosław Sawko  Lauren Schmidt Hissrich 
Aiheesta muualla
IMDb 
The Witcher – Noituri (engl. The Witcher) on yhdysvaltalainen fantasiatelevisiosarja, jonka on luonut Lauren Schmidt Hissrich. Se pohjautuu Andrzej Sapkowskin kirjoittamaan Noituri-fantasiakirjasarjaan.
Sarjan ensimmäinen kausi julkaistiin 20. joulukuuta 2019 Netflixissä. Toisen kauden tuotannosta ilmoitettiin 13. marraskuuta 2019. Se julkaistiin Netflixissä 17. joulukuuta 2021. Kolmas kausi vahvistettiin syyskuussa 2021.
Juoni

Noiturin tarina seuraa hirviönmetsästäjää Geralt Rivialaista, joka yrittää löytää paikkaansa maailmassa, jossa ihmiset osoittautuvat hirviöitä pahemmiksi. Kohtalo ohjaa hänet lähemmäksi voimakasta noituutta ja nuorta prinsessaa.
Kehitys

Kirjasarjan pohjalta suunniteltiin aluksi elokuvaa, mutta Netflixin Kelly Luegenbiehl vakuutti tuottajat pitempiaikaisen sarjan kannalle lähdemateriaalin määrään perustuen. Lauren Hissrichin mukaan sarjaan on kirjojen pohjalta materiaalia seitsemäksi kaudeksi.
Näyttelijät > Päärooleissa

| 0 | 1 | 2 |
| --- | --- | --- |
|  Henry Cavill  | … |  Geralt Rivialainen   |
|  Anya Cholatra  | … |  Yennefer Vengerbergiläinen   |
|  Freya Allan  | … |  prinsessa Ciri   |
|  Joey Batey  | … |  Valvatti   |
|  MyAnna Buring  | … |  Tissaia de Vries   |
|  Mimi Ndiweni  | … |  Fringilla Vigo   |
|  Eamon Farren  | … |  Cahir   |
|  Anna Shaffer  | … |  Triss Merigold   |
|  Royce Pierreson  | … |  Istredd   |
|  Wilson Radjou-Pujalte   | … |  Dara   |
|  Kim Bodnia  | … |  Vesemir (2. kausi)   |
Näyttelijät > Sivurooleissa

| 0 | 1 | 2 |
| --- | --- | --- |
|  Emma Appleton  | … |  prinsessa Renfri   |
|  Jodhi May  | … |  kuningatar Calanthe   |
|  Björn Hlynur Haraldsson  | … |  kuningas Eist Tuirseach   |
|  Adam Levy  | … |  Hiirsäkki   |
|  Lars Mikkelsen   | … |  Stregobor   |
|  Therica Wilson-Read  | … |  Sabrina Glevissig   |
|  Maciej Musiał  | … |  Sir Lazlo   |
|  Mia McKenna-Bruce  | … |  Marilka   |
|  Packy Lee  | … |  Nohorn   |
|  Luke Neal  | … |  Vyr   |
|  Matthew Neal  | … |  Nimir   |
|  Tobi Bamtefa  | … |  Danek   |
|  Sonny Serkis  | … |  Martin   |
|  Roderick Hill  | … |  Fletcher   |
|  Inge Beckmann  | … |  Aridea   |
|  Charlotte O'Leary  | … |  Tiffania   |
|  Natasha Culzac  | … |  Toruviel   |
|  Amit Shah  | … |  Torque   |
|  Tom Canton  | … |  Filavandrel   |
Jaksot > Ensimmäinen tuotantokausi (2019)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | Lopun alku (engl. The End’s Beginning) | Alik Sakharov | Lauren Schmidt Hissrich | 20. joulukuuta 2019 |
Geralt Rivialainen saapuu Blavikenin kylään etsien kylän vanhinta, joka oli ripustanut ilmoituksen, jossa tarjottiin noiturille tehtävää. Suurin osa kyläläisistä on vihamielisiä Geraltia kohtaan, mutta kylän vanhimman tytär Marilka ohjaa hänet kylän velhon, mestari Stregoborin, luo. Stregobor haluaa palkata Geraltin tappamaan ihmisen nimeltä Renfri, entisen prinsessan, joka hautoo kostoa Stregoboria kohtaan. Myöhemmin Geralt tapaa Renfrin, joka puolestaan pyytää häntä tappamaan Stregoborin, mutta Geralt ei suostu valitsemaan heidän kahden välillä. Geralt ja Renfri viettävät yön yhdessä, mutta aamulla Geralt huomaa Renfrin olevan poissa. Geralt menee Blavikenin torille, missä häntä odottaa vihamielinen joukko kyläläisiä. Geralt tappaa hyökkääjät, jonka jälkeen Renfri ilmestyy pitäen miekkaa Marilkan kurkulla. Geralt päihittää Renfrin kaksintaistelussa. Kuollessaan Renfri kertoo Geraltille tämän näyistä tutun metsän tytön olevan Geraltin kohtalo. Stregobor ilmestyy paikalle ja määrää Renfrin ruumiin vietävän tutkittavaksi. Geralt yrittää vastustaa, mutta kyläläiset Marilkaa myöten ajavat hänet pois Blavikenista. Toisaalla Cintran kuningatar Calanthe puolustaa joukkojaan Nilfgaardin hyökätessä. Calanthe haavoittuu kuolettavasti, mutta ehtii lähettää lapsenlapsensa prinsessa Cirillan pakoon etsimään Geraltia, joiden kohtaloiden hän väittää olevan sidotut toisiinsa. 
| 2 | 2 | Neljä markkaa (engl. Four Marks) | Alik Sakharov | Jenny Klein | 20. joulukuuta 2019 |
| 3 | 3 | Kuunvaloa ja petoksia (engl. Betrayer Moon) | Alex Garcia Lopez | Beau DeMayo | 20. joulukuuta 2019 |
| 4 | 4 | Juhlia, jälkeläisiä ja maahanpaniaisia (engl. Of Banquets, Bastards and Burials) | Alex Garcia Lopez | Declan de Barra | 20. joulukuuta 2019 |
| 5 | 5 | Haluja ja toiveita (engl. Bottled Appetites) | Charlotte Brändström | Sneha Koorse | 20. joulukuuta 2019 |
| 6 | 6 | Harvinainen laji (engl. Rare Species) | Charlotte Brändström | Haily Hall | 20. joulukuuta 2019 |
| 7 | 7 | Menetetty tapaus (engl. Before a Fall) | Alik Sakharov | Mike Ostrowski | 20. joulukuuta 2019 |
| 8 | 8 | Paljon enemmän (engl. Much More) | Marc Jobst | Lauren Schmidt Hissrich | 20. joulukuuta 2019 |
Jaksot > Toinen tuotantokausi (2021)

| # | Σ # | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 9 | 1 | Totuuden siemen (engl. A Grain of Truth) | Stephen Surjik | Declan de Barra | 17. joulukuuta 2021 |
| 10 | 2 | Kaer Morhen | Stephen Surjik | Beau DeMayo | 17. joulukuuta 2021 |
| 11 | 3 | Menetyksiä (engl. What Is Lost) | Sarah O’Gorman | Tarina: Clare Higginhs  Käsikirjoitus: Lauren Schmidt Hissrich & Clare Higgins | 17. joulukuuta 2021 |
| 12 | 4 | Redanian vakoojat (engl. Redanian Intelligence) | Sarah O’Gorman | Sneha Koorse | 17. joulukuuta 2021 |
| 13 | 5 | Käännä selkäsi (engl. Turn Your Back) | Ed Bazalgette | Haily Hall | 17. joulukuuta 2021 |
| 14 | 6 | Hyvä ystävä... (engl. Dear Friend) | Louise Hooper | Matthew D’Ambrosio | 17. joulukuuta 2021 |
| 15 | 7 | Voleth Meir | Louise Hooper | Mike Ostrowski | 17. joulukuuta 2021 |
| 16 | 8 | Perhe (engl. Family) | Ed Bazalgette | Lauren Schmidt Hissrich | 17. joulukuuta 2021 |
Vastaanotto

Netflix ilmoitti tammikuussa 2020, että Noiturilla oli yli 76 miljoonaa katsojaa julkaisun ensimmäisen kuukauden aikana. Se oli myös Netflixin toiseksi katsotuin televisiosarja vuonna 2019. Toinen kausi nousi ilmestymisviikollaan Netflixin katsotuimmaksi sarjaksi. Sarjaa toistettiin ensimmäisen kolmen päivän aikana 142 miljoonaa tuntia.
Rotten Tomatoes -sivustolla sarjan ensimmäisen tuotantokauden arvosteluista 68 prosenttia on positiivisia, perustuen 91 arvosteluun. Metacritic-sivustolla ensimmäisen tuotantokauden pistemäärä on 54/100 perustuen 17 arvosteluun. Toisen kauden osalta Rotten Tomatoesissa 49 arviosta positiivisia oli 94 prosenttia ja Metacriticissä pistemäärä oli 22 arvion perusteella 68/100.
Aiheesta muualla

The Witcher – Noituri Internet Movie Databasessa (englanniksi)
The Witcher – Noituri Netflixissä
Noituri
| --- | --- |
Kirjat:  Haltiain verta  Kohtalon miekka  Viimeinen toivomus 
Videopelit:  The Witcher  The Witcher 2: Assassins of Kings  The Witcher 3: Wild Hunt 
Televisio:  The Witcher – Noituri
L’Arroseur arrosé

| L’Arroseur arrosé |
| --- | --- |

Ohjaaja:  Louis Lumière
Käsikirjoittaja:  Lumièren veljekset
Tuottaja:  Louis Lumière
Kuvaaja:  Louis Lumière
Tuotantosuunnittelija:  Lumièren veljekset
Pääosat:  François Clerc Benoît Duval
Valmistustiedot
Valmistusmaa:  Ranska
Tuotantoyhtiö:  Lumièren veljekset
Ensi-ilta:  28. joulukuuta 1895 Suomi: 1896
Kesto:  49 sekuntia
Alkuperäiskieli:  mykkäelokuva
Aiheesta muualla
IMDb 
Infobox OKNimi-testi OK: 
L’Arroseur arrosé (Suomessa myös nimillä Kasteltu kastelija ja Puutarhuri) on Louis Lumièren ohjaama ranskalainen lyhyt mykkä komediaelokuva vuodelta 1895. Se on tiettävästi maailman ensimmäinen komediaelokuva ja lisäksi ensimmäinen elokuva, joka kertoo kuvitteellisen tarinan. Se on myös ensimmäinen elokuva, jota varten suunniteltiin elokuvajuliste, joka liittyy elokuvan tapahtumiin.
Puutarhuria esitti Lumièren oma puutarhuri François Clerc ja poikaa Lumièren puusepän kisälli Benoît (tai Daniel) Duval.
Aiheesta muualla

Elokuva kokonaisuudessaan YouTube.
L’Arroseur arrosé Internet Movie Databasessa (englanniksi)
Cracker

| Cracker |
| --- | --- |
 Cracker vuonna 2012
Tiedot
Toiminnassa:  1990–
Tyylilaji:  vaihtoehtorock
Kotipaikka:   Redlands, Kalifornia, Yhdysvallat
Laulukieli:  englanti
Jäsenet:  David Lowery Johnny Hickman Bryan Howard CoCo Owens Thayer Sarrano Matt "Pistol" Stoessel
Entiset jäsenet:  Davey Faragher Phil Jones Michael Urbano Bruce Hughes David Lovering Joey Peters Johnny Hott Bob Rupe Charlie Quintana Kenny Margolis Brandy Wood Victor Krummenacher Sal Maida Frank Funaro
Levy-yhtiö:  Virgin Records Cooking Vinyl Savoy / 429 Records
Aiheesta muualla
Kotisivut
Infobox OKNimi-testi OK: 
Cracker on yhdysvaltalainen rockyhtye, joka perustettiin Kaliforniassa vuonna 1990. Yhtyeen johtohahmot ovat laulaja David Lowery ja kitaristi Johnny Hickman. Yhtye tunnetaan parhaiten vuoden 1993 kultaa myynneesstä Kerosene Hat albumista, joka sisältää hittibiisit "Low" ja "Euro-Trash Girl."
Yhtye on julkaissut 10 studioalbumia ja useita kokoelmia, sololoprojekteja ja livealbumeja.
Cracker yhdistelee musiikissaan rockia, punkia, post-grungea, psykedeelistä rockia, countrya, bluesia ja folkia.
Diskografia > Studioalbumit

Cracker (1992)
Kerosene Hat (1993)
Bob's Car (1994)
The Golden Age (1996)
Gentleman's Blues (1998)
Forever (2002)
Countrysides (2003)
Greenland (2006)
Sunrise in the Land of Milk and Honey (2009)
Berkeley to Bakersfield (2014)
Diskografia > Kokoelmat & livealbumit

Garage D'Or (2000)
Hello, Cleveland! Live From The Metro (2002)
O' Cracker Where Art Thou? (2003)
Berlin (Live In Berlin December 2006) (2008)